b'\n_START_ARTICLE_\nAIBO\n_START_PARAGRAPH_\nAIBO (Artificial Intelligence RoBOt) \xe2\x80\x93 \xc5\xa1uo robotas, sukurtas Sony firmos. Pirmasis modelis buvo i\xc5\xa1leistas 1999 m._NEWLINE_AIBO moka vaik\xc5\xa1\xc4\x8dioti, d\xc4\x97l \xc4\xafmontuot\xc5\xb3 vaizdo kameros ir infraraudon\xc5\xb3j\xc5\xb3 spinduli\xc5\xb3 davikli\xc5\xb3 gali reaguoti \xc4\xaf aplink\xc4\x85. Atskiria komandas ir veidus. Robotas yra pilnai autonominis: sugeba mokytis ir tobul\xc4\x97ti, reaguodamas \xc4\xaf \xc5\xa1eiminink\xc4\x85 ar kitus AIBO robotus. Roboto dizain\xc4\x85 suk\xc5\xabr\xc4\x97 Hajime Sorayama. Buvo i\xc5\xa1leista \xc4\xafvairi\xc5\xb3 modifikacij\xc5\xb3 AIBO modeli\xc5\xb3._NEWLINE_2006 m. sausio 26 d. Sony paskelb\xc4\x97, kad nutraukia AIBO ir kit\xc5\xb3 robotikos produkt\xc5\xb3 gamyb\xc4\x85, taip pat ir humanoidinio roboto QRIO tobulinim\xc4\x85.\n_START_SECTION_\nProgramin\xc4\x97 \xc4\xafranga\n_START_PARAGRAPH_\nRoboto elges\xc4\xaf valdo programin\xc4\x97 \xc4\xafranga, kuri yra \xc4\xafra\xc5\xa1yta \xc4\xaf atminties kortel\xc4\x99 (angl. Memory Stick). AIBO u\xc5\xbeprogramuoti instinktai jam leid\xc5\xbeia jud\xc4\x97ti, \xc5\xbeaisti su \xc5\xbeaislais ar \xc5\xa1eimininku, patenkinti smalsum\xc4\x85. AIBO pats \xc4\xafsikrauna ir pabunda po imituojamo miego. Roboto gamintojai tvirtina, kad AIBO gali jausti laim\xc4\x99, li\xc5\xabdes\xc4\xaf, baim\xc4\x99, nustebim\xc4\x85, antipatij\xc4\x85 ir pykt\xc4\xaf.\n_START_SECTION_\nSandara\n_START_PARAGRAPH_\nAIBO turi \xc4\xafvairi\xc5\xb3 davikli\xc5\xb3, kurie matuoja temperat\xc5\xabr\xc4\x85, atstum\xc4\x85, pagreit\xc4\xaf ir kitus parametrus._NEWLINE_AIBO sukurtas OPEN-R architekt\xc5\xabra, viduje yra RISC procesorius, kur\xc4\xaf valdo \xd0\x9e\xd0\xa1\xd0\xa0\xd0\x92 Aperios. Atmintis \xc4\xafra\xc5\xa1om\xc4\x85 \xc4\xaf atminties kortel\xc4\x99. AIBO akis atitinka vaizdo kamer\xc4\x85, taip pat yra mikrofonas ir garsiakalbis.'